09/10/2020 | Administración LocalMunicipal
Sobrado
Bases reguladoras das subvencións en apoio da natalidade do Concello de Sobrado

BASES REGULADORAS DAS SUBVENCIÓNS EN APOIO DA NATALIDADE DO CONCELLO DE SOBRADO O Pleno da Corporación, en sesión celebrada o día 9 de xuño de 2020, aprobou as bases de execución do orzamento do 2020, regulando nas base 61.ª as bases reguladoras de subvencións en apoio da natalidade do Concello de Sobrado, procedéndose á súa convocatoria por Decreto de Alcaldía n.º 289, do 9 de setembro de 2020. Procédese á publicación íntegra das mesmas para xeral coñecemento. As bases e os modelos de solicitude estárán expostas no taboleiro de anuncios do Concello e na páxina web municipal. PRIMEIRO.–OBXECTO DAS SUBVENCIÓNS. O obxecto das presentes bases reguladoras é o establecemento de axudas económicas ás familias do Concello de Sobrado, cunha dobre finalidade, por un lado, o fomento da natalidade como medida complementaria de apoio ás unidades familiares e por outro, evitar o despoboamento rural. SEGUNDO.–REQUISITOS DOS BENEFICIARIOS. Serán beneficiarios destas axudas aquelas unidades familiares nas que se produza o nacemento, adopción ou acollemento dun fillo/a, cumprindo os seguintes requisitos: – Enténdese por unidade familiar aos efectos destas bases, as formadas polo solicitante, o seu cónxuxe ou persoa con quen conviva como parella de feito, o que se deberá acreditar debidamente, así como os fillos e fillas sobre os que se teña atribuída a garda e custodia e convivan no mesmo domicilio. – Os pais, ou polo menos un dos proxenitores, deberá estar empadroado/a no Concello de Sobrado cunha antelación mínima de 6 meses á data de parto, adopción ou acollemento, e deberá producirse entre o día 1 de xaneiro o o 31 de decembro do ano 2020. – Os nenos/as nados/as, adoptados/as ou acollidos/as deberán estar inscritos no padrón de habitantes do Concello de Sobrado. – Os proxenitores, ou polo menos un deles, deberán comprometerse a permanecer empadroados no Concello de Sobrado, do mesmo xeito que o seu fillo, durante un período mínimo de dous anos ao nacemento. Esta circunstancia poderá ser comprobada en calquera momento polo Concello, solicitanto os informes que proceda. Asemade deberán comunicar no prazo dun mes calquera cambio que se produza na situación da unidade familiar que poida ter relevancia ou fora tida en conta para a concesión da axuda. – En ningún caso poderán ser beneficiarios os proxenitores privados da patria potestade dos/as seus/súas fillos/as ou se a tutela ou garda fora asumida por unha institución pública. TERCEIRO.–TIPOS E CUANTÍAS DAS PRESTACIÓNS. As axudas serán como máximo de 500 euros por cada fillo/a nados, adopatados/as ou acollidos/as no período indicado no apartado SEGUNDO. – No caso de que o fillo/a nacido ou adoptado sexa o segundo, a axuda será como maximo de 600 €. – No caso de nacementos ou adopcións de fillos con algunha discapacidade recoñecida cun grado igual ou superior ao 33% ou no caso de partos múltiples, a contía da axuda poderá chegar aos 700 €. CUARTO.–FORMA E PRAZO DE PRESENTACIÓN. As solicitudes das axudas deben de ser cubertas de conformidade ao modelo normalizado (anexo I), que se presentará no Rexistro Xeral do Concello de Sobrado, a través da sede electrónica ou en calquera outro dos lugares habilitados ao efecto de conformidade da Lei 39/2015, do procedemento administrativo común. As solicitudes deberán ir acompañadas da seguinte documentación: – Certificado de convivencia da unidade familiar, expedido polo Concello, onde figure a data de alta no Padrón Municipal de Habitantes. – Fotocopia do libro de familia e do DNI do solicitante. – De ser o caso, copia do auto xudicial de adopción ou copia compulsada, da resolución administrativa de acollemento. – Compromiso de seguir empadroado no Concello de Sobrado por un período mínimo de dous anos. – Compromiso de proceder á devolución da axuda no caso de deixar de cumprir algún dos requisitos necesarios para ser beneficiario da mesma, ou ben cando sexa probado por parte do Concello que non se cumpre algún dos mencioados requisitos. – Fotocopia compulsada, se é o caso, da resolución xudicial que estableza a quen corresponden a garda e custodia do menor en caso de separación, divorcio ou nulidade matrimonial. – Certificado de grado de discapacidade. – Declaración xurada das axudas solicitadas ou recibidas para a mesma finalidade. O prazo de presentación da axuda será ata o 28 de febreiro de 2021. QUINTO.–ÓRGANOS DE RESOLUCIÓN E PRAZO DE NOTIFICACIÓN. A resolución do expediente, previa emisión dos informes que procedan polo departamento de servizos sociais, competerá a Alcaldía. O prazo para resolver será de 2 MESES, dende a data de presentación da solicitude no rexistro xeral do Concello. Transcorrido dito prazo sen que se ditase resolución expresa, poderá entenderse desestimada a concesión da axuda. SEXTO.–COMPATIBILIDADE CON OUTRAS PRESTACIÓNS/AXUDAS. Esta axuda será compatible con calquera outra establecida polas administracións públicas ou calquera dos seus organismos. SÉTIMO.–FINANCIACIÓN. As accións incluídas nesta convocatoria financiaranse con cargo á aplicación orzamentaria 231.480.00 do orzamento municipal para o 2020, ata un total de 3.500 € para dito exercicio. OIT AVO.–NORMATIVA APLICABLE. En todo o non previsto nestas bases aplicarase o disposto nas Bases de execución do orzamento xeral do Concello de Sobrado e nas normas legais e regulamentarias de aplicación, Lei 38/2003, do 17 de novembro, subvencións de Galicia e RD 887/2006, do 21 de xullo, polo que se aproba o seu regulamento, Lei 9/2007, do 13 de xuño, de subvencións de Galicia e Decreto 11/2009, do 8 de xaneiro, polo que se aproba o regulamento da citada Lei e demais normativa de réxime local aplicable. Sobrado, a 5 de outubro de 2020. O alcalde Luis Lisardo Santos Ares